ཧོང་ཀོང་རང་དབང་གསར་ཁང་གི་གནས་ཚུལ་ལྟར་ན།ཁ་སང་རྒྱ་ནག་ལྷོ་རྒྱུད་ཧུའུ་ནན་ཞིང་ཆེན་ཡེ་ཡཱང་གྲོང་ཁྱེར་འབྲིང་རིམ་མི་མང་ཁྲིམས་ཁང་ཟེར་བ་དེས།ཐའེ་ཝན་གྱི་དམངས་གཙོ་དོན་གཉེར་བ་ལུའུ་མིན་ཀྲི་ཡིས།ཐའེ་རྒྱ་གཉིས་བར་གྱི་འབྲེལ་ལམ་ལ་གཏོར་བཤིག་བཏང་བ་དང་།རྒྱ་ནག་དམར་ཤོག་གཞུང་གི་སྲིད་དབང་མགོ་རྟིང་སློག་རྩིས་བྱས་པའི་ཉེས་མིང་གཡོགས་ཏེ་ལོ་ལྔ་ཡི་ཁྲིམས་ཐག་བཅད་ཡོད་འདུགདེ་ནི་པེ་ཅིན་གཞུང་གིས་ཐའེ་ཝན་གྱི་མི་སེར་ཞིག་ལ་ཉེས་འཛུགས་ཁྲིམས་ཐག་བཅད་པ་ཐེངས་དང་པོ་དེ་ཆགས་ཀྱི་ཡོད་པ་དང་།ཐའེ་ཝན་དམངས་གཙོའི་གཞུང་དང་རྒྱལ་སྤྱིའི་ཉེས་ཡངས་ཚོགས་པ་གཉིས་ཀྱིས་པེ་ཅིན་གཞུང་གི་ཁྲིམས་ཆད་དེ་ནི་དྲང་བདེན་མིན་པ་དང་ངོས་ལེན་བྱེད་ཐབས་མེར་སྐོར་བརྗོད་ཡོད་འདུག